Ο **Λι Μιόνγκ-μπακ** ή ο **Λι Μιουνγκ-μπακ** (**Lee Myung-bak** , κορεατικά: 이명박, με κινεζικούς χαρακτήρες 李明博) είναι πολιτικός από τη Νότια Κορέα, και πρόεδρος της χώρας από τις 25 Φεβρουαρίου του 2008 ως τις 25 Φεβρουαρίου 2013. Είναι μέλος του Μεγάλου Εθνικού Κόμματος. Υπήρξε δήμαρχος στη Σεούλ και είναι υπέρ της υιοθέτησης αυστηρότερης τακτικής έναντι της Βόρειας Κορέας.

Βιογραφία
---------

Γεννήθηκε στις 19 Δεκεμβρίου του 1941 στο Χιράνο, στην Οσάκα της Ιαπωνίας, όπου ο πατέρας του εργαζόταν σε αγρόκτημα με αγελάδες. Λίγο μετά την απελευθέρωση της Κορέας από τον ιαπωνικό ζυγό, η οικογένειά του επέστρεψε στην Κορέα. Εκεί έζησε πολύ φτωχικά χρόνια.

Στη Σεούλ, παράλληλα με το πανεπιστήμιο εργαζόταν ως συλλέκτης σκουπιδιών και διάβαζε για τις εξετάσεις το βράδυ. Τελικά, έγινε δεκτός στο Πανεπιστήμιο της Κορέας. Τα επόμενα χρόνια έγινε επιτυχημένος επιχειρηματίας ξεκινώντας από την εταιρεία Χιουντάι Κατασκευαστική. Είναι Χριστιανός, παντρεμένος με την Κιμ Γιούν-οκ και έχουν τρεις κόρες και 1 γιο. Συνέγραψε ανάμεσα στα άλλα, αυτοβιογραφία το 1995 με τίτλο "There Is No Such Thing As Miracle Business".

Πολιτική καριέρα
----------------

Το 1964 πήρε μέρος σε φοιτητική διαδήλωση κατά της εξομάλυνσης των σχέσεων της Κορέας με τη Ιαπωνία και φυλακίστηκε για 6 μήνες, με αποτέλεσμα να δυσκολευτεί να βρει εργασία.

Μετά την ανάληψη σημαντικών θέσεων στη Hyundai έγινε επιτυχημένος επιχειρηματίας. Εξελέγη βουλευτής το 1992 όμως κατηγορήθηκε για επίθεση εναντίον εργαζομένου σε εκλογικό κέντρο, όπως και για κακοδιαχείριση. Έτσι, παραιτήθηκε από βουλευτής.

Το 1995 απέτυχε να λάβει το χρίσμα για το αξίωμα του δημάρχου της Σεούλ έπειτα από διαμάχη με τον πρώην Πρωθυπουργό, Τζονγκ Γουόν-σικ. Τιμωρήθηκε με πρόστιμο 4 εκατομμυρίων το 1996 και κηρύχθηκε καταζητούμενος. Έτσι εγκατέλειψε τη χώρα του και δίδαξε ως επισκέπτης καθηγητής στο Πανεπιστήμιο του Τζορτζ Ουάσιγκτον, το 1998. Επέστρεψε το 1999 και ίδρυσε πολλές εταιρείες στο θέμα των ηλεκτρονικών μέσων για τις οικονομικές υπηρεσίες.

Το 2002 εξελέγη δήμαρχος στη Σεούλ, όμως τιμωρήθηκε με πρόστιμο για πρόωρες εκλογικές δραστηριότητες. Ως δήμαρχος επικρίθηκε για την πολιτική του να επαναφέρει ένα παλιό μέτρο που σηματοδότησε την εκδίωξη πολλών ανθρώπων από τις εστίες τους.

Τον Αύγουστο του 2007 ο Λι σε συνέντευξη Τύπου αναφέρθηκε δημόσια με πολλά σεξιστικά σχόλια κατά των γυναικών, σε σημείο που οι γυναικείες οργανώσεις της χώρας τον κατηγόρησαν για "μισογυνισμό"

Πρόεδρος
--------

Ο Λι εξελέγη Πρόεδρος στις 19 Δεκεμβρίου του 2007, την ημέρα των 66ων γενεθλίων του και επέτειο του γάμου του. Στις προεδρικές εκλογές κέρδισε με 50% των ψήφων τους αντιπάλους του, .Τζονγκ Ντόνγκ-γιονγκ (26%) και Λι Χοέ-τσανγκ (13%). 

Ανήλθε επίσημα στον προεδρικό θώκο στις 25 Φεβρουαρίου του 2008.

Σκάνδαλο
--------

Πριν ακόμα αναλάβει την προεδρία, ο Μιόνγκ-μπακ κατηγορήθηκε για απάτη. Στις 11 Ιανουαρίου του 2008 το Συνταγματικό Δικαστήριο επικύρωσε την απόφαση της απερχόμενης κυβέρνησης για τη σύσταση ειδικού συμβουλίου. Το συμβούλιο ερεύνησετις καταγγελίες για απάτη που διατυπώθηκαν σε βάρος του Μιόνγκ-μπακ. Ο πολιτικός απαλλάχθηκε από τις κατηγορίες για χειραγώγηση μετοχών και έγινε πρώτος εκλεγμένος πρόεδρος της χώρας που κλήθηκε να αντιμετωπίσει μια ποινική έρευνα σε βάρος του.

Σύλληψη , καταδίκη και αμνηστία
-------------------------------

Στις 22 Μαρτίου 2018 ο Λι συνελήφθη με τις κατηγορίες της δωροληψίας, διασπάθισης δημόσιου χρήματος και φοροδιαφυγής, αδικήματα τα οποία φέρονται να είχαν διαπραχθεί κατά την προεδρία του. Καταδικάστηκε σε φυλάκιση 15 ετών στις 5 Οκτωβρίου 2018. Η ποινή 17 ετών του Λι επικυρώθηκε από το Ανώτατο Δικαστήριο στις 29 Οκτωβρίου 2020. Στις 27 Δεκεμβρίου 2022 ο πρόεδρος Γιουν Σουκ-γέολ του χορήγησε ειδική χάρη, αναστέλλοντας τα υπόλοιπα 15 χρόνια που έπρεπε να εκτίσει στη φυλακή.

Πηγές
-----

1. JoongAng Daily "Lee's ascent marked by persistence"
2. The Hankyoreh "Who is Lee Myung-bak?"
3. The Korea Times "Economy-First Trademark Gives Lee Myung-bak Edge"
4. Chosun Ilbo "TIME Names Lee Myung-bak 'Hero of Environment'"

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λι Μιόνγκ-μπακ** |

* Επίσημος ιστότοπος (στα αγγλικά)
* Επίσημη ιστοσελίδα (στα κορεατικά)

Παραπομπές
----------

1. ↑  (Γερμανικά) *Εγκυκλοπαίδεια Μπρόκχαους*. lee-myung-bak. Ανακτήθηκε στις 9  Οκτωβρίου 2017.
2. ↑  (Γερμανικά) *Munzinger Personen*. 00000026416. Ανακτήθηκε στις 9  Οκτωβρίου 2017.
3. ↑  grrrltraveler.com/update-lee-myung-bak/.
4. ↑  www.nytimes.com/2007/12/20/world/asia/20lee.html.
5. ↑  www.globaltimes.cn/page/202010/1205010.shtml?id=11.
6. ↑  www.docdocdoc.co.kr/news/articleView.html?idxno=59828.
7. ↑  www.hani.co.kr/arti/economy/economy\_general/837860.html.
8. ↑  kongehuset.dk/modtagere-af-danske-dekorationer.
9. ↑  The Hankyoreh, [Editorial A presidential candidate that disrespects women]
10. ↑
11. ↑  in.gr Αρχειοθετήθηκε 2008-02-28 στο Wayback Machine. *Στην προεδρία της Νοτίου Κορέας ο μεγιστάνας Λι Μιουνγκ-Μπακ* , 25 Φεβρουαρίου 2008
12. ↑  Ελεύθερος Τύπος | : Ν.Κορέα: έρευνες για καταγγελίες σε βάρος του νέου Προέδρου
13. ↑  Choe, Sang-Hun (22 March 2018). «In South Korea, Another Former President Lands in Jail». *The New York Times*.. Ανακτήθηκε στις 23 March 2018.
14. ↑  Dwyer, Colin (22 Μαρτίου 2018). «Former South Korean President Lee Myung-Bak Is Arrested On Graft Charges». *NPR.org*. National Public Radio. Ανακτήθηκε στις 23 Μαρτίου 2018.
15. ↑  «Former South Korea president Lee Myung-bak arrested on corruption charges». *CBC News*. CBC News. Ανακτήθηκε στις 23 Μαρτίου 2018.
16. ↑  «South Korea ex-leader jailed for 15 years». *BBC News*. 5 October 2018. .
17. ↑  «Supreme Court upholds 17-year sentence against ex-president Lee». The Korea Herald. 29 Οκτωβρίου 2020.
18. ↑  Shin, Hyonhee (2022-12-27). «South Korea's former president Lee granted special pardon» (στα αγγλικά). *Reuters*.. Ανακτήθηκε στις 2022-12-27.

|  |  |  |
| --- | --- | --- |
| Προηγούμενος:Ρο Μου Χιουν |  **Πρόεδρος της Νότιας Κορέας** 25 Φεβρουαρίου 2008 – 25 Φεβρουαρίου 2013 | Επόμενος: Παρκ Γκέουν-χε |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 54050630
* LCCN: nr96041947
* ISNI: 0000 0000 7883 1411
* GND: 136354211
* NDL: 00420568
* NKC: jx20080708009
* BNE: XX4731880

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Lee Myung-bak  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |